GIGANTTI Ottelustudio: Runkosarjan viimeisiä himamatseja

HIFK–Ässät klo 18:30. Ovet auki klo 17:30.

HIFK kohtaa viikon toisessa matsissaan viimeisistä pudotuspelipaikoista taistelevan Ässät. Joukkueet ovat kohdanneet kolmesti aiemmin tämän kauden sarjassa ja voitot ovat 2–1 stadilaisille.

Nordiksella skulattava ottelu on viikon ainoa ja runkosarjan neljänneksi viimeinen himamatsi.

Osta liput illan otteluun Ticketmasterista!

Tärkeät pisteet jaossa

HIFK otti viikon ensimmäisestä ottelustaan tiistaina voiton Tapparasta voittolaukauskilpailun jälkeen Tampereella.

Myös illan vierasjoukkue lähtee matsiin voitto allaan. Ässät otti eilen komean vierasvoiton Jyväskylästä lukemin 6–2.

– Molemmat joukkueet taistelevat tärkeistä pisteistä. Muutama viikko sitten Ässät otti tärkeät tuplavoitot samoista sijoista taistelevasta TPS:sta ja se on selkeästi nostanut joukkueen itseluottamusta, “Kölli” Kortelainen analysoi GIGANTTI Ottelustudiossa.

Kevättä kohti Ari-Pekka Selinin miehistö on näyttänyt eri joukkueelta ja pelaajat ovat tuoneet jäälle tutun patapaitojen identiteetin.

– Kiva nähdä, että “Atu” on saanut sen porilaisen hulluuden takaisin joukkueeseen.

Dehnerin debyytti

Puolitoista viikkoa sitten HIFK:n vahvuuteen liittynyt jenkkipakki Jeremy Dehner tekee tänään debyyttinsä Nordiksella. Kokenut 32-vuotias puolustaja on päässyt rauhassa tutustumaan joukkuekavereihinsa ja sisäistämään pelitapaa.

Sairastupa tyhjenee myös mukavaa tahtia. Tänään kokoonpanossa nähdään kolme viikkoa sivussa ollut Ville Leskinen sekä sairasteluistaan toipunut Antti Tyrväinen.

HIFK:N KOKOONPANO

Maalivahdit

53 Atte Engren

40 Roope Taponen (varalla)

Hyökkääjät

77 Teemu Turunen – 76 Jere Sallinen – 71 Michael Keränen

85 Jesse Saarinen – 15 Anton Lundell – 54 Sebastian Dyk

18 Teemu Tallberg – 13 Otto Paajanen – 21 Ville Leskinen

89 Antti Tyrväinen – 51 Juha Jääskä – 45 Micke Åsten

Puolustajat

6 Joonas Lyytinen – 10 Mikko Kousa

36 Joonas Järvinen – 8 Ville Varakas

28 Rony Ahonen – 57 Johan Motin

2 Jeremy Dehner

Loukkaantuneet: Juho Keränen (3 viikkoa), Thomas Nykopp (day-to-day), Frans Tuohimaa (2 viikkoa)

IFK tiedottaa runkosarjan aikana loukkaantumisista pääsääntöisesti ottelupäivänä kokoonpanon julkistuksen yhteydessä. Liigan, pelaajayhdistyksen ja tietosuojavaltuutetun yhdessä laatimien ohjeiden mukaisesti pelaajien terveyteen liittyviä tietoja ei kerrota julkisuuteen. Pelaajien poissaoloista kerrotaan sen hetken arvioitu toipumisaika. Arvio saattaa muuttua toipumisaikana ja kulloinkin ilmoitetaan sen hetkinen tilanne.